section_heading: Optička svojstva
paragraph_text: Optičke karakteristike marićita odredili su Sturman, Mandarino i Corlett (1977.). Marićit je anizotropni dvoosni mineral. Ne pokazuje pleokroizam. Optičke konstante su a=X, b=Y, 2V(izmjereno)=43,5°, 2V(izračunato)=43°. Mineral ne fluorescira pod ultraljubičastim zračenjem. Disperzija svijetlosti u marićitu je mala, r>v. Indeksi loma za marićit su sljedeći nα=1,676, nβ=1,695, nγ= 1,698.